[image: LOGO_A.jpg]                              [image: ]

Na podlagi Pravilnika o podeljevanju štipendij s področja kulture, ki se sofinancirajo iz proračuna Občine Bistrica ob Sotli, Občine Brežice, Občine Kostanjevica na Krki, Mestne občine Krško, Občine Radeče in Občine Sevnica z dne 27.08.2026, (v nadaljevanju pravilnika), in Sklepa Sveta regije Posavje št. 66/1, z dne 28.10.2015 RRA Posavje objavlja


JAVNI RAZPIS ŠTIPENDIJ ZA ŠTUDIJ V TUJINI
ZA ŠTUDIJSKO LETO 2026/2027

Namen
Občina Bistrica ob Sotli, Občina Brežice, Občina Kostanjevica na Krki, Mestna občina Krško, Občina Radeče in Občina Sevnica (v nadaljevanju: občine) dodeljujejo štipendije posameznikom, ki se v tujini usposabljajo za poklice v umetnosti ter na področju kulturne dediščine, da bi jim omogočile pridobitev ključnih kompetenc, povečanja usposobljenosti ter pridobivanju dodatnih znanj in spretnosti kot pogoj za uspešnejše vključevanje mladih na trg dela. S tem se ustvarjajo pogoji za pridobivanje novih znanj in dostopnosti do umetnosti, spodbujanje raziskovanja ter ustvarjalnosti tudi na deficitarnih področjih.

Predmet razpisa
Občina Bistrica ob Sotli, Občina Brežice, Občina Kostanjevica na Krki, Mestna občina Krško, Občina Radeče in Občina Sevnica podeljujejo za šolsko/študijsko leto 2026/2027 štipendije za študij po javno veljavnih študijskih programih v tujini na področjih glasbene, intermedijske, uprizoritvene in vizualne umetnosti, AV kulture in konservatorstva-restavratorstva kulturne dediščine.

Pogoji razpisa

Za štipendijo za študij v tujini lahko zaprosijo posamezniki, ki izpolnjujejo naslednje splošne pogoje:
· imajo status rednega študenta za polni študijski čas;
· se izobražujejo na enem od področij, določenih v 3. členu pravilnika;
· se prijavljajo za štipendijo za javno veljaven študijski program v tujini;
· imajo stalno bivališče na območju ene od občin financerk (Občina Bistrica ob Sotli, Občina Brežice, Občina Kostanjevica na Krki, Mestna občina Krško, Občina Radeče in Občina Sevnica);
· se na javni razpis prijavljajo  z eno vlogo za en študijski program na eni izobraževalni ustanovi; če kandidat vloži več vlog, se obravnava prva pravočasno prejeta vloga, druge vloge pa se zavržejo; 
· ne ponavljajo letnika.

Štipendija se podeljuje tudi za absolventski staž, vendar najdalj za eno leto. 
Poleg splošnih pogojev morajo kandidati izpolnjevati pogoje, ki jih določa Zakon o štipendiranju (ZŠtip-1).

Zagotavljanje sredstev 

Štipendije se podeljujejo na podlagi javnega razpisa za posamezno študijsko leto, če so za ta namen v proračunu posamezne občine zagotovljena sredstva..

Občine dodeljujejo štipendije s področja kulture v okviru proračunskih možnosti vsake občine, v skladu z merili in kriteriji, opredeljenimi v pravilniku.

Število štipendij in višino sredstev, namenjenih štipendiranju v skladu s pravilnikom, za vsako študijsko leto posebej na predlog župana opredeli v okviru sprejemanja proračuna posamezne občine.

Merila za izbor

Kriteriji za izbor štipendistov na področjih glasbene, intermedijske, uprizoritvene in vizualne umetnosti, AV kulture in konservatorstva-restavratorstva kulturne dediščine so:
· avtorska dela, nagrade in priznanja (na mednarodni ali državni ravni; s samostojnim ali skupinskim prispevkom), uvrstitve, dosežki, strokovna praksa (najvišje možno število točk je 15 točk), 
· medijski odzivi, omembe, odmevnost, prepoznavnost v strokovni javnosti oz. kakovost, uspešnost in izvirnost kandidatovega dosedanjega delovanja na področju, za katerega se prijavlja (najvišje možno število točk je 5 točk),
· strokovne reference, priporočila, uspešno opravljeni morebitni zahtevnejši sprejemni izpiti, sodelovanje z lokalnimi organizacijami (najvišje možno število točk je 30 točk),
· tehtnost vsebinske obrazložitve in utemeljitve (npr. motivacijsko pismo, izbrani študijski program, povezava med študijskim programom in področjem delovanja, interdisciplinarnost, kreativnost ipd.) (najvišje možno število točk je 20 točk),
· učni oz. študijski uspeh (najvišje možno število točk je 20 točk),
· vpis v drugi ali višji letnik študija oziroma neposredno nadaljevanje študija na naslednji stopnji v razpisnem letu (najvišje možno število točk je 10 točk).

Višina štipendije

Višina mesečne štipendije znaša največ 30 % minimalne plače, veljavne na dan izdaje odločbe in se določi ob podpisu pogodbe. Višino štipendije določi Komisija za štipendiranje na podlagi razpoložljivih sredstev posamezne občine.

Štipendija se izplačuje mesečno za 12 mesecev v študijskem letu oziroma toliko mesecev v študijskem letu, kolikor traja študij.

Prijava in zahtevani dokumenti

Prijava na javni razpis mora biti podana na obrazcu »VLOGA ZA ŠTIPENDIJO ZA ŠTUDIJ V TUJINI ZA ŠTUDIJSKO LETO 2026/2027«,  ki je sestavni del razpisne dokumentacije  in je dostopen na spletnih straneh občin štipenditork ter na spletni strani RRA Posavje, www.rra-posavje.si.

K izpolnjeni in podpisani vlogi je treba priložiti še naslednja dokazila:
· kopijo oz. uradni elektronski izpis potrdila o vpisu kandidata za šolsko/študijsko leto 2026/2027;
· za študente prvega letnika kopijo spričevala o zaključnem izpitu oziroma maturitetnega spričevala; maturitetno spričevalo predložijo tudi študenti višjih letnikov, če se prvič prijavljajo na javni razpis pri RRA Posavje;
· kopijo oziroma uradni elektronski izpis potrdila o izpitih, opravljenih v preteklem študijskem letu od 1. oktobra do 30. septembra; če je študent v navedenem obdobju opravil manj kot tri izpite, se upoštevajo tudi ocene iz predhodnega študijskega leta, tako da je mogoče izračunati povprečno oceno;
· življenjepis z dokazili: 
· avtorska dela, nagrade in priznanja (na mednarodni ali državni ravni; s samostojnim ali skupinskim prispevkom), uvrstitve, dosežki, strokovna praksa,
· medijski odzivi, omembe, odmevnost, prepoznavnost v strokovni javnosti oz. kakovost, uspešnost in izvirnost kandidatovega dosedanjega delovanja na področju, za katerega se prijavlja,
· strokovne reference, priporočila, uspešno opravljeni morebitni zahtevnejši sprejemni izpiti, pisna potrdila lokalnih organizacij s katerimi posameznik sodeluje,
· tehtnost vsebinske obrazložitve in utemeljitve (npr. motivacijsko pismo, izbrani študijski program, povezava med študijskim programom in področjem delovanja, interdisciplinarnost, kreativnost ipd.).
K vlogi se priložijo dokazila prejeta v obdobju zadnjih pet let od prijave na javni razpis.

RRA Posavje lahko zaradi preveritve verodostojnosti ali vsebine dokazila naknadno zahteva vpogled v izvirnik, overjeno kopijo ali ustrezen prevod tuje listine.

Vlogo, ki vsebuje prijavni obrazec z dokazili, je treba poslati ali oddati v zaprti ovojnici, ki mora biti označena s polnim nazivom in naslovom prijavitelja ter vidno oznako »JAVNI RAZPIS - ŠTIPENDIJE PŠS TUJINA 2026/2027 – NE ODPIRAJ« najkasneje do vključno 15. 10. 2026.

Za pravočasno se šteje vloga, ki jo RRA Posavje prejme pred iztekom roka za vložitev vlog. Če je vloga poslana priporočeno po pošti, se za dan prejema vloge šteje dan oddaje na pošto. Vlogo je mogoče oddati osebno na sedežu RRA Posavje od ponedeljka do petka med 8.00 in 15.00.

Vloge na javni razpis morajo, ne glede na način oddaje, prispeti na naslov:
RRA Posavje, CKŽ 2, 8270 Krško.

Komisija za štipendiranje pisno pozove vlagatelje nepopolnih vlog k dopolnitvi. Če kandidat vloge ne dopolni v osmih dneh oziroma je tudi dopolnitev nepopolna, Komisija za štipendiranje vlogo zavrže.

Nepravočasno prispele in nepravilno označene vloge Komisija za štipendiranje evidentira, vnese v zapisnik in vrne neodprte na naslov pošiljatelja. V kolikor je zaradi nepravilno označene vloge, le-to nemogoče neodprto vrniti pošiljatelju, jo Komisija za štipendiranje odpre, ugotovi pošiljatelja, nazaj zapečati in vrne pošiljatelju.

Vsa dodatna pojasnila glede javnega razpisa lahko dobite na RRA Posavje, CKŽ 2, 8270 Krško; Danica Kramžar, tel. 07 488 10 44, e-mail: danica.kramzar@rra-posavje.si .

Rok za oddajo vlog
· do vključno 15. 10. 2026.

Varovanje podatkov

Oddaja vloge pomeni, da se je prijavitelj seznanil z vsebino javnega razpisa in da se z njo strinja. Prav tako oddaja vloge pomeni, da se prijavitelj strinja s tem, da RRA Posavje pogoje za kandidiranje na javnem razpisu preveri iz uradnih evidenc. Varovanje osebnih podatkov bo zagotovljeno v skladu z veljavno zakonodajo, ki ureja varovanje osebnih podatkov. Izbrani prijavitelj se s predložitvijo vloge na javni razpis strinja z javno objavo podatkov o odobrenih in izplačanih denarnih sredstvih. Objavljeni bodo osnovni podatki o razpisu v skladu z zakonom, ki ureja dostop do informacij javnega značaja in zakonom, ki ureja varstvo osebnih podatkov.

Postopek izbora

Prijave, ki so prispele v roku in so popolne, obravnava Komisija za štipendiranje, ki pripravi predlog za izbor.
Na podlagi predloga Komisije za štipendiranje odločbo o dodelitvi oziroma nedodelitvi štipendije izda direktor RRA Posavje. Zoper odločbo je dovoljena pritožba v osmih dneh od vročitve.

Odpiranje prispelih vlog ni javno in bo izvedeno v roku 60 dni od objave razpisa.
Ocenjevanje vlog bo potekalo opisno po naslednji vrednostni lestvici: 
· vrhunsko (96-100 točk), 
· kakovostno (71-95 točk), 
· manj kakovostno (do vključno 70 točk).

Pri ocenjevanju oziroma vrednotenju je spodnja meja, pri kateri je kandidatom še možno odobriti štipendijo, 71 od 100 možnih točk, vendar v okviru finančnih možnosti posamezne občine. Izbrani bodo tisti kandidati iz posameznih občin, ki bodo v postopku izbire ocenjeni višje. Število izbranih kandidatov iz občin in višina odobrenih sredstev je odvisna od skupnega števila prejetih točk (od 71 do 100 točk) in razpoložljivih sredstev občine.  

Če ima več kandidatov iz iste občine enako število točk, ima prednost kandidat z višjo povprečno oceno glede na ustrezno potrdilo o ocenah.

Komisija za štipendiranje bo poleg izbranih kandidatov po posameznih občinah oblikovala tudi rezervno listo kandidatov za vsako občino (po prioritetnem seznamu), ki bodo lahko prejemali štipendijo v primeru, če se zaradi odstopa ali ne predložitve dokazil (npr. o končani predhodni stopnji izobraževanja, o sprejetju v študijski program ipd.) katerega izmed prvotno izbranih kandidatov, sprostijo finančna sredstva. Na rezervno listo se lahko uvrstijo kandidati, ki dosežejo vsaj 71 točk in zaradi omejitve finančnih sredstev niso bili izbrani za dodelitev štipendije. Kandidatom z rezervne liste se dodelijo finančna sredstva po vrstnem redu, ki ga določi Komisija za štipendiranje, glede na področje, na katerem so se sprostila sredstva in glede na doseženo število točk. Če na tem področju ni kandidatov na rezervni listi, se sredstva lahko dodelijo tudi na drugem področju in sicer kandidatu z najvišjim številom doseženih točk ne glede na področje. V primeru, da je več kandidatov iz različnih področij z enakim številom točk, pa se dodelijo štipendije na področju z najmanj izbranimi kandidati.

Občina se lahko ne glede na ocenjevanje posamezne prijave odloči, da posameznemu kandidatu dodeli štipendijo, četudi ne doseže ustreznega števila točk, skladno s tem pravilnikom. 

Obr. 1
VLOGA ZA ŠTIPENDIJO ZA ŠTUDIJ V TUJINI
ZA ŠTUDIJSKO LETO 2026/2027

	Evidenčna številka vloge:
	[bookmark: Besedilo6]     

	Datum vloge:
	[bookmark: Besedilo15]     


(izpolni štipenditor)
____________________________________________________________________________________________________________________________


I. Podatki o vlagatelju:
	Ime in priimek: 
	

	EMŠO: 
		
	
	
	
	
	
	
	
	
	
	
	
	



	davčna št.
		
	
	
	
	
	
	
	




	Ulica in hišna številka:
	

	Pošta:
	
	poštna št.:
	
	Občina:
	

	
	
	
		
	
	
	



	
	

	Naslov začasnega prebivališča:
	

	Ulica in hišna številka:
	

	Pošta:
	
	poštna št.:
	 
	Država:
	

	
	
	
		
	
	
	



	
	

	Številka osebnega transakcijskega računa vlagatelja:
	

	Naziv banke, pri kateri je odprt osebni transakcijski račun vlagatelja:
	



II. Podatki o izobraževanju v študijskem letu 2026/2027:
	Naziv in kraj izobraževalne institucije: 
	


Raven študijskega programa, za katero se šolate (označite!):
  	|_|6/1      |_|6/2         |_|7        |_|8/1        |_|8/2
	Vrsta in smer izobraževanja :
	



[bookmark: Potrditev10]Letnik šolanja: 	|_|prvi      |_|drugi    |_|tretji   |_|četrti    |_|peti       |_|šesti   |_|absolvent

Povprečna ocena v preteklem študijskem letu (označite!) – študenti prvih letnikov ne izpolnjujete:	
[bookmark: Potrditev14][bookmark: Potrditev15][bookmark: Potrditev16][bookmark: Potrditev17][bookmark: Potrditev18]|_|nad 7,5 do vključno 8,0	|_|od 8,1 do vključno 8,3 	|_|od 8,4 do vključno 8,6 	           |_|od 8,7-do vključno 8,9	|_|nad 9,0

III. Stanovanje v času študija (označite):

1. |_|  Stanujem doma (na naslovu stalnega prebivališča)

           Za prevoz v kraj študija uporabljam(označite):  

|_|  mestni promet in/ali primestni promet    |_|     medkrajevni promet
	
Število km v eno smer:
	   


  
2. |_| Stanujem v kraju študija oz. na naslovu začasnega prebivališča, ki sem ga navedel 
             pod točko I. Podatki o vlagatelju

IV. Priloge - dokazila, ki jih vlagatelj dostavi (označite):

· |_| kopija oziroma uradni elektronski izpis potrdila o vpisu kandidata za študijsko leto 2026/2027;
· |_| kopijo oziroma uradni elektronski izpis potrdila o izpitih, opravljenih v preteklem študijskem letu od 1. oktobra do 30. septembra; če je študent v navedenem obdobju opravil manj kot tri izpite, se upoštevajo tudi ocene iz predhodnega študijskega leta, tako da je mogoče izračunati povprečno oceno;
· |_| kopijo spričevala o zaključnem izpitu oz. maturi (študenti prvih letnikov in študenti višjih letnikov, če se prvič prijavljajo na javni razpis pri RRA Posavje);
· življenjepis z dokazili (k vlogi se priložijo prejeta dokazila v obdobju zadnjih pet let od prijave na javni razpis: 
· |_| avtorska dela, nagrade in priznanja (na mednarodni ali državni ravni; s samostojnim ali skupinskim prispevkom), uvrstitve, dosežki, strokovna praksa,
· |_| medijski odzivi, omembe, odmevnost, prepoznavnost v strokovni javnosti oz. kakovost, uspešnost in izvirnost kandidatovega dosedanjega delovanja na področju, za katerega se prijavlja,
· |_| strokovne reference, priporočila, uspešno opravljeni morebitni zahtevnejši sprejemni izpiti, pisna potrdila lokalnih organizacij s katerimi posameznik sodeluje
· |_| tehtnost vsebinske obrazložitve in utemeljitve (npr. motivacijsko pismo, izbrani študijski program, povezava med študijskim programom in področjem delovanja, interdisciplinarnost, kreativnost ipd.),


V. Izjave in dovoljenje vlagatelja

Izjavljam, da v študijskem letu 2026/2027 v Republiki Sloveniji ali v tujini:
· nisem v delovnem razmerju oziroma ne opravljam samostojne registrirane dejavnosti,
· nisem poslovodna oseba gospodarske družbe oziroma direktor zasebnega zavoda,
· nisem vpisan v evidenco brezposelnih oseb pri pristojnem organu.

Izjavljam tudi, da:
· sem seznanjen s pogoji Javnega razpisa štipendij za študij v tujini za študijsko leto 2026/2027;
· sem seznanjen z zakonskimi obveznostmi, ki jih bom imel, če mi bo štipendija po tem razpisu dodeljena;
· so vsi podatki v tej vlogi in njenih prilogah resnični, pravilni in popolni;
· bom o kakršnih koli spremembah v času postopka odločanja o tej vlogi in v času štipendiranja, če mi bo štipendija dodeljena, obveščal v 30 dneh od nastanka posamezne spremembe oziroma v 30 dneh od dne, ko bom za tako spremembo izvedel.


___________________________, ________________
kraj                                                                            dne
____________________________________
                                                                                                                     lastnoročni podpis vlagatelja

              _____________________________________________________________
                                                  lastnoročni podpis zakonitega zastopnika (v primeru mladoletnega vlagatelja)


Dne 25.5.2018 je začela veljati Splošna uredba o varstvu podatkov (GDPR), ki podrobneje ureja področje varovanja osebnih podatkov. Spoštujemo vašo pravico do zasebnosti in pregleda nad oddanimi osebnimi podatki. Če se strinjate, da vas oziroma vašega  zakonitega zastopnika glede predmetne vloge za štipendijo za študij v tujini RRA Posavje morebiti kontaktira preko elektronske pošte oziroma telefona, ju prosimo navedite:

________________________________________________          __________________________
elektronski poštni naslov                                                                                                                                                   kontaktna telefonska številka

Z navedbo elektronskega naslova oziroma telefonske številke potrjujete, da dovoljujete uporabo svojih osebnih podatkov v skladu z veljavnim Zakonom o varstvu osebnih podatkov in Splošno uredbo o varstvu podatkov (GDPR). Vaši podatki bodo uporabljeni zgolj za obveščanje oziroma za pridobivanje morebitnih dodatnih pojasnil v zvezi s predmetno vlogo za štipendijo za študij v tujini. Z vašimi podatki bomo ravnali skrbno in jih varovali skladno z določbami GDPR. Hranili jih bomo le toliko časa, dokler bo to potrebno zaradi uresničitve namena, zaradi katerega so bili ti podatki zbrani oziroma do preklica osebne privolitve. Vaše podatke lahko kadarkoli pregledate in zahtevate njihov popravek ali izbris oziroma prekličete osebno privolitev. To lahko storite s sporočilom na e-naslov: agencija@rra-posavje.si ali po telefonu 07 488 10 40.


_____________________________________
                                                                                                                           lastnoročni podpis vlagatelja oziroma zakonitega zastopnika

